Document ID: 32008R0402

REGULAMENTUL (CE) NR. 402/2008 AL COMISIEI
din 6 mai 2008
de stabilire a normelor privind importurile de secară din Turcia
(versiune codificată)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2008/97 al Consiliului din 9 octombrie 1997 de stabilire a anumitor norme de aplicare a regimului special privind importurile de ulei de măsline și anumite produse agricole originare din Turcia (1), în special articolul 7,
întrucât:
(1)
Regulamentul (CEE) nr. 2622/71 al Comisiei din 9 decembrie 1971 de stabilire a normelor privind importurile de secară din Turcia (2), a fost modificat de mai multe ori și în mod substanțial (3). Este necesar, pentru motive de claritate și de raționalizare, să se codifice regulamentul menționat.
(2)
Prin Regulamentul (CE) nr. 2008/97, Consiliul a adoptat norme de aplicare a regimului special la importul de secară din Turcia prevăzut în protocolul suplimentar la acordul care stabilește o asociere între Comunitatea Europeană și Turcia.
(3)
Acest regim special prevede, în anumite condiții, o diminuare a drepturilor aplicabile la importul de secară care provine din Turcia. În acest scop, este necesar să se dovedească achitarea efectivă a taxei speciale la export de către exportator.
(4)
Este necesară stabilirea, în temeiul articolului 5 din Regulamentul (CE) nr. 2008/97, a normelor privind dovada achitării taxei speciale la export.
(5)
Măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Dovada că taxa specială de export menționată la articolul 5 din Regulamentul (CE) nr. 2008/97 a fost achitată se pune la dispoziția autorității competente din statul membru importator prin prezentarea certificatului de circulație a mărfurilor A.TR.1. În acest caz, una dintre mențiunile care figurează în Anexa I la prezentul regulament este adăugată în rubrica „Observații” de către autoritatea competentă.
Articolul 2
Regulamentul (CEE) nr. 2622/71 se abrogă.
Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa II.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 mai 2008.

Labels: 2
3
17
18